El Ple del Tribunal Constitucional, per provisió de 4 d'abril actual, ha acordat:
1.- Admetre a tràmit el recurs d'inconstitucionalitat promogut pel president del Govern i, en la seva representació i defensa, per l'advocat de l'Estat, contra la disposició addicional 40, apartats u i dos, de la Llei 4/2017, del 28 de març, del Parlament de Catalunya, de pressupostos de la Generalitat de Catalunya per a l'exercici 2017, i de les partides pressupostàries següents: «G0 01 D/227.0004/132.
Processos electorals i consultes populars»; «DD 01 D/227.0004/132.
Processos de participació ciutadana», identificades en els articles 4 i 9 de l'articulat de la Llei i en el programa 132 (Organització, gestió i seguiment de processos electorals, ORG.GES.SEG.PROC.ELEC) del resum de l'estat de despeses de la Llei esmentada, que es manifesta en els crèdits corresponents a aquest programa respecte del Departament de Governació, Administracions Públiques i Habitatge, dotat amb 407.450 euros, i respecte de les despeses de Diversos Departaments, dotat amb 5.800.000 euros, en tant que les esmentades partides pressupostàries facin referència a despeses vinculades a la celebració d'un referèndum.
2.- Donar trasllat de la demanda i dels documents presentats, de conformitat amb el que estableix l'article 34 de la Llei orgànica del Tribunal Constitucional (LOTC), al Congrés dels Diputats, al Senat, al Govern de Catalunya i al Parlament de Catalunya, per conducte dels seus presidents, a fi que, en el termini de quinze dies, puguin personar-se en el procés i formular les al·legacions que considerin convenients.
3.- Tenir per invocat pel president del Govern l'article 161.2 de la Constitució, fet que, a tenor d'això i de conformitat amb el que disposa l'article 30 LOTC, produeix, des de la data d'interposició del recurs –31 de març de 2017– per a les parts del procés i des del dia en què aparegui publicada al Boletín Oficial del Estado per als tercers, la suspensió de la vigència i l'aplicació de la disposició addicional 40, apartats u i dos, de la Llei 4/2017, del 28 de març, del Parlament de Catalunya, de pressupostos de la Generalitat de Catalunya per a l'exercici 2017, i de les següents partides pressupostàries: «G0 01 D/227.0004/132.
Processos electorals i consultes populars»; «DD 01D/227.0004/132.
Processos de participació ciutadana», i identificades en els articles 4 i 9 de l'articulat de la Llei i en el programa 132 (Organització, gestió i seguiment de processos electorals, ORG.GES.SEG.PROC.ELEC) del resum de l'estat de despeses de la Llei esmentada, que es manifesta en els crèdits corresponents a aquest programa pel que fa al Departament de Governació, Administracions Públiques i Habitatge, dotat amb 407.450 euros, i pel que fa a les despeses de Diversos Departaments, dotat amb 5.800.000 euros, en la mesura, respecte d'aquestes darreres, en què les esmentades partides es destinin a donar cobertura financera a les despeses de convocatòria del referèndum a què es refereix l'esmentada disposició addicional.
La qual cosa es comunicarà als presidents del Govern i del Parlament de Catalunya.
4.- De conformitat amb l'article 87.1 LOTC, sense perjudici de l'obligació que aquest precepte imposa a tots els poders públics de complir les resolucions d'aquest Tribunal, i d'acord amb el que ha demanat la part recurrent, notifiqueu personalment aquesta resolució al president de la Generalitat de Catalunya, senyor Carles Puigdemont i Casamajó, a cada un dels membres del Consell de Govern de la Generalitat, vicepresident i conseller d'Economia i Hisenda, senyor Oriol Junqueras i Vies, consellera de la Presidència, senyora Neus Munté i Fernàndez, conseller d'Afers i Relacions Institucionals i Exteriors i Transparència, senyor Raúl Romeva i Rueda, consellera d'Ensenyament, senyora Meritxell Ruiz i Isern, conseller de Territori i Sostenibilitat, senyor Josep Rull i Andreu, consellera de Governació, Administracions Públiques i Habitatge, senyora Meritxell Borràs i Solé, conseller de Salut, senyor Antoni Comín i Oliveres, consellera de Treball, Afers Socials i Família, senyora Dolors Bassa i Coll, conseller d'Interior, senyor Jordi Jané i Guasch, conseller de Cultura, senyor Santi Vila i Vicente, conseller d'Empresa i Coneixement, senyor Jordi Baiget i Cantons, conseller de Justícia, senyor Carles Mundó i Blanch, consellera d'Agricultura, Ramaderia, Pesca i Alimentació, senyora Meritxell Serret i Aleu.
Igualment, notifiqueu la provisió de suspensió al senyor Joan Vidal de Ciurana, secretari del Govern, el senyor Josep Maria Jové i Lladó, secretari general de la Vicepresidència i d'Economia i Hisenda, la senyora Rosa Vidal Planella, interventora general de la Generalitat de Catalunya i a la senyora Mercè Corretja i Torrens, directora de Contractació Pública de la Generalitat de Catalunya, així com a la senyora Anna Tarrach i Colls, directora general de Pressupostos de la Generalitat de Catalunya.
Se'ls adverteix, així mateix, a tots ells el seu deure d'impedir o paralitzar qualsevol iniciativa que suposi ignorar o eludir la suspensió acordada.
En particular, que s'abstinguin d'iniciar, tramitar, emetre informe o dictar cap acord de disposició de les partides pressupostàries impugnades, o de qualssevol altres, inclòs el Fons de Contingència, adoptades de conformitat amb la disposició addicional 40, per tal de finançar qualsevol despesa derivada de la preparació, gestió i celebració del procés referendari o del referèndum a què es refereix la disposició addicional impugnada; especialment de licitar, executar o fiscalitzar contractes administratius licitats per la Generalitat instrumentals per a la preparació del referèndum; o d'iniciar, tramitar, emetre informe o dictar cap acord d'ampliació, modificació o transferència de les partides pressupostàries impugnades o de qualssevol altres partides pressupostàries o del Fons de Contingència, així com, en general, qualsevol altra mesura pressupostària acordada amb l'al·ludit fi, amb la cobertura del precepte de la Llei impugnada, incloses les modificacions d'estructures pressupostàries previstes a la disposició final segona de la Llei impugnada dirigits a aquesta finalitat, i se'ls adverteix de les eventuals responsabilitats, inclosa la penal, en què poden incórrer en cas que no atenguin aquest requeriment.
5.- De conformitat amb l'article 87.2 LOTC, demanar l'auxili jurisdiccional del Tribunal Superior de Justícia de Catalunya per fer les notificacions, els requeriments i les advertències acordades.
6.- Publicar la incoació del recurs al Boletín Oficial del Estado i al Diari Oficial de la Generalitat de Catalunya.